ವೈಜ್ಞಾನಿಕ ಆವಿಷ್ಕಾರಗಳಲ್ಲಿ ಕೆಲವೊಮ್ಮೆ ಸಾಮಾನ್ಯವಾಗಿರುವಂತೆ, ಏಕಕಾಲಿಕ ಬೆಳವಣಿಗೆಗಳು ಸಂಭವಿಸಬಹುದು. ದೂರವಾಣಿಯ ಕುರಿತಾದ ಕೆಲಸದಲ್ಲಿ ಹಲವಾರು ಆವಿಷ್ಕಾರಕರು ತಮ್ಮನ್ನು ತೊಡಗಿಸಿಕೊಂಡಿರುವುದೇ ಇದಕ್ಕೆ ಸಾಕ್ಷಿಯಾಗಿದೆ. ೧೮ ವರ್ಷಗಳ ಕಾಲಾವಧಿಯಲ್ಲಿ ಬೆಲ್‌ ದೂರವಾಣಿ ಕಂಪನಿಯು, ದೂರವಾಣಿಯ ಹಕ್ಕುಗಳಿಗೆ ಸಂಬಂಧಿಸಿದ ಶಾಸನಬದ್ಧ ಸವಾಲುಗಳನ್ನು ಮುಂದೊಡ್ಡಿದ ೬೦೦ಕ್ಕೂ ಹೆಚ್ಚಿನ ಕಾನೂನು ದಾವೆಗಳನ್ನು ಎದುರಿಸಿತು. ಆದರೆ, ಮೂಲ ಬೆಲ್‌ ಸ್ವಾಮ್ಯದ ಹಕ್ಕುಪತ್ರಕ್ಕೆ ಸಂಬಂಧಿಸಿದಂತೆ ಮೊದಲಸ್ಥಾನ ಅಥವಾ ಆದ್ಯತೆಯನ್ನು ಸ್ಥಾಪಿಸುವಲ್ಲಿ ಯಾವ ದಾವೆಯೂ ಯಶಸ್ವಿಯಾಗಲಿಲ್ಲ ಮತ್ತು ಒಂದು ಅಂತಿಮ ವಿಚಾರಣೆಯ ಹಂತದವರೆಗೂ ಸಾಗಿದ ಪ್ರಕರಣವೊಂದರಲ್ಲಿ ಬೆಲ್‌ ದೂರವಾಣಿ ಕಂಪನಿಗೆ ಎಂದಿಗೂ ಸೋಲಾಗಲಿಲ್ಲ. ಬೆಲ್‌ನ ಪ್ರಯೋಗಾಲಯದ ಟಿಪ್ಪಣಿಗಳು ಹಾಗೂ ಕುಟುಂಬದ ಕಾಗದ-ಪತ್ರಗಳು, ದೂರವಾಣಿಗೆ ಸಂಬಂಧಿಸಿದ ಬೆಲ್‌ನ ಪ್ರಯೋಗಗಳಿಗೆ ಇದ್ದ ಒಂದು ಸುದೀರ್ಘವಾದ ಪರಂಪರೆಯನ್ನು ಸಮರ್ಥಿಸುವಲ್ಲಿನ ಅತ್ಯಂತ ಪ್ರಮುಖ ಅಂಶಗಳಾಗಿದ್ದವು. ಎಲಿಶಾ ಗ್ರೇ ಹಾಗೂ ಅಮೋಸ್‌ ಡಾಲ್‌ಬಿಯರ್‌ ಒಡ್ಡಿದ ಸವಾಲುಗಳ ಸುತ್ತಲೂ ಆರಂಭದಲ್ಲಿ ಹುಟ್ಟಿಕೊಂಡಿದ್ದ ಅಸಂಖ್ಯಾತ ಕಾನೂನು ದಾವೆಗಳನ್ನು ಬೆಲ್‌ ಕಂಪನಿಯ ವಕೀಲರು ಯಶಸ್ವಿಯಾಗಿ ಎದುರಿಸಿ ಹೋರಾಡಿ ಹಿಮ್ಮೆಟ್ಟಿಸಿದರು. ಬೆಲ್‌ನೊಂದಿಗೆ ಮಾಡಿದ ವೈಯಕ್ತಿಕ ಪತ್ರವ್ಯವಹಾರದಲ್ಲಿ, ಗ್ರೇ ಹಾಗೂ ಡಾಲ್‌ಬಿಯರ್‌‌ ಇಬ್ಬರೂ ಅವನ ಮುಂಚಿನ ಕೆಲಸವನ್ನು ಒಪ್ಪಿಕೊಂಡಿದ್ದರು. ಇದು ನಂತರದಲ್ಲಿ ಬಂದ ಅವರ ಹಕ್ಕಿನ-ಪ್ರತಿಪಾದನೆಯನ್ನು ಗಣನೀಯವಾಗಿ ದುರ್ಬಲಗೊಳಿಸಿತು.
ಬೆಲ್‌ಗೆ ನೀಡಲಾದ ಸ್ವಾಮ್ಯದ ಹಕ್ಕುಪತ್ರವನ್ನು ಮೋಸಗಾರಿಕೆ ಹಾಗೂ ಮಿಥ್ಯಾನಿರೂಪಣೆಯ ಆಧಾರದ ಮೇಲೆ ರದ್ದುಮಾಡಲು ಅಮೆರಿಕಾ ಸಂಯುಕ್ತ ಸಂಸ್ಥಾನಗಳ ಸರ್ಕಾರವು ೧೮೮೭ರ ಜನವರಿ ೧೩ರಂದು ಮುಂದಾಯಿತು. ಕೆಳಗಿನ ನ್ಯಾಯಾಲಯಕ್ಕೆ ಸೇರಿದ್ದ ಒಂದೆರಡು ಮೂಲ ಪ್ರಕರಣಗಳು ತೀರ್ಮಾನವಾಗದೆಯೇ ಉಳಿದವಾದರೂ, ಒಂದು ಸರಣಿ ರೂಪದಲ್ಲಿದ್ದ ತೀರ್ಮಾನಗಳು ಹಾಗೂ ರದ್ದಿಯಾತಿಗಳ ನಂತರ, ಬೆಲ್‌ ಕಂಪನಿಯು ಸರ್ವೋಚ್ಚ ನ್ಯಾಯಾಲಯದಲ್ಲಿ ತನ್ನ ಪರವಾಗಿ ತೀರ್ಮಾನವನ್ನು ಗೆದ್ದಿತು. ಒಂಬತ್ತು ವರ್ಷಗಳ ಕಾನೂನು ಸಮರಗಳ ಮೂಲಕ ವಿಚಾರಣೆಯು ತನ್ನ ಹಾದಿಯನ್ನು ಸುತ್ತಿಕೊಂಡು ಹೋಗುವ ಹೊತ್ತಿಗೆ, U.S. ಅಭಿಯೋಜಕ ನ್ಯಾಯವಾದಿಯು ಮರಣಹೊಂದಿದ್ದ ಮತ್ತು ಎರಡು ಬೆಲ್‌ ಸ್ವಾಮ್ಯದ ಹಕ್ಕುಪತ್ರಗಳು (ಸಂ. ೧೭೪,೪೬೫ ಮತ್ತು ೧೮೭೬ರ ಮಾರ್ಚ್‌ ೭ರ ದಿನಾಂಕದ್ದು ಹಾಗೂ ಸಂ. ೧೮೬,೭೮೭ ೧೮೭೭ರ ಜನವರಿ ೩೦ರ ದಿನಾಂಕದ್ದು) ಚಲಾವಣೆಯಲ್ಲಿರಲಿಲ್ಲ. ಆದರೂ ಸಹ, ಒಂದು "ಪೂರ್ವನಿರ್ಣಯವಾಗಿ" ಸದರಿ ಪ್ರಕರಣವು ಹೊಂದಿರುವ ಪ್ರಾಮುಖ್ಯತೆಯ ಕಾರಣದಿಂದ ನಡೆವಳಿಗಳನ್ನು ಮುಂದುವರಿಸಲು ಕಲಾಪವನ್ನು ನಡೆಸುತ್ತಿದ್ದ ನ್ಯಾಯಮೂರ್ತಿಗಳು ಒಪ್ಪಿಗೆ ನೀಡಿದರು. ಆಡಳಿತದಲ್ಲಿನ ಒಂದು ಬದಲಾವಣೆ ಹಾಗೂ ಮೂಲ ವಿಚಾರಣೆಯಿಂದ ಉದ್ಭವಿಸಿರುವ ಹಿತಾಸಕ್ತಿಯ ಘರ್ಷಣೆಯ (ಎರಡೂ ಪಕ್ಷಗಳ ಮೇಲೆ) ಆರೋಪಗಳೊಂದಿಗೆ, U.S. ಪ್ರಧಾನ ವಕೀಲನು ೧೮೯೭ರ ನವೆಂಬರ್‌ ೩೦ರಂದು ಸದರಿ ಕಾನೂನು ದಾವೆಯನ್ನು ಕೈಬಿಟ್ಟು, ಹಲವಾರು ವಿವಾದಾಂಶಗಳನ್ನು ಯೋಗ್ಯತೆಯ ಪ್ರಕಾರ ತೀರ್ಮಾನಗೊಳಿಸದೆಯೇ ಹಾಗೆಯೇ ಉಳಿಸಿದ.
೧೮೮೭ರ ವಿಚಾರಣೆಗೆ ಸಂಬಂಧಿಸಿದ್ದ ಒಂದು ವಾಙ್ಮೂಲ ಕೈಫಿಯತ್ತಿನ ಸಲ್ಲಿಕೆಯ ಅವಧಿಯಲ್ಲಿ, ಇಟಲಿಯ ಆವಿಷ್ಕಾರಕ ಆಂಟೋನಿಯೊ ಮೆಯುಸ್ಸಿ ಕೂಡಾ ತಾನು ಇಟಲಿಯಲ್ಲಿ ೧೮೩೪ರಲ್ಲಿ ದೂರವಾಣಿಯೊಂದರ ಮೊದಲ ಕಾರ್ಯೋಪಯುಕ್ತ ಮಾದರಿಯನ್ನು ಸೃಷ್ಟಿಸಿದ್ದರ ಕುರಿತು ಹಕ್ಕನ್ನು ಪ್ರತಿಪಾದಿಸಿದ. ೧೮೮೬ರಲ್ಲಿ, ಅವನು ಒಳಗೊಂಡಿದ್ದ ಪ್ರಕರಣಗಳ ಪೈಕಿಯ ಮೊದಲ ಮೂರರಲ್ಲಿ, ತನ್ನ ಆವಿಷ್ಕಾರದ ಆದ್ಯತೆಯನ್ನು ಸ್ಥಾಪಿಸುವ ಭರವಸೆಗಳೊಂದಿಗೆ ಮೆಯುಸ್ಸಿಯು ಓರ್ವ ಸಾಕ್ಷಿಯಾಗುವ ನಿಲುವನ್ನು ತೆಗೆದುಕೊಂಡ. ಅವನ ಆವಿಷ್ಕಾರಗಳಿಗೆ ಸಂಬಂಧಿಸಿದಂತೆ ಒಂದು ಪ್ರಕೃತವಾದ ಪುರಾವೆಯ ಕೊರತೆಯಿದ್ದ ಕಾರಣದಿಂದಾಗಿ ಈ ಪ್ರಕರಣದಲ್ಲಿನ ಮೆಯುಸ್ಸಿಯ ಸಾಕ್ಷ್ಯವು ಚರ್ಚೆಗೀಡಾಯಿತು. ಏಕೆಂದರೆ, ಅವನ ಕಾರ್ಯೋಪಯುಕ್ತ ಮಾದರಿಗಳು ನ್ಯೂಯಾರ್ಕ್‌ನ ಅಮೆರಿಕನ್‌ ಡಿಸ್ಟ್ರಿಕ್ಟ್‌ ಟೆಲಿಗ್ರಾಫ್‌‌‌ನ (ADT) ಪ್ರಯೋಗಾಲಯದಲ್ಲಿ ಹೇಳಿಕೊಳ್ಳುವಂತೆ ಕಳೆದುಹೋಗಿದ್ದು, ಇದೇ ನಂತರ ೧೯೦೧ರಲ್ಲಿ ವೆಸ್ಟರ್ನ್‌ ಯೂನಿಯನ್‌‌ನ ಒಂದು ಅಂಗಸಂಸ್ಥೆಯಾಗಿ ಸಂಯೋಜಿಸಲ್ಪಟ್ಟಿತ್ತು.
ಆ ಕಾಲದ ಬಹುಪಾಲು ಇತರ ಆವಿಷ್ಕಾರಕರ ಕೆಲಸದಂತೆಯೇ ಮೆಯುಸ್ಸಿಯ ಕೆಲಸವೂ ಮುಂಚಿನ ಶ್ರವಣಾತ್ಮಕ ತತ್ತ್ವಗಳನ್ನು ಆಧರಿಸಿತ್ತು ಹಾಗೂ ಮುಂಚಿನ ಪ್ರಯೋಗಗಳ ಸಾಕ್ಷ್ಯದ ಹೊರತಾಗಿಯೂ, ಮೆಯುಸ್ಸಿಯನ್ನು ಒಳಗೊಂಡಿದ್ದ ಕೊನೆಯ ಪ್ರಕರಣವನ್ನು ಮೆಯುಸ್ಸಿಯ ಸಾವಿನ ಕಾರಣದಿಂದಾಗಿ ಅಂತಿಮವಾಗಿ ಕೈಬಿಡಲಾಯಿತು. ಆದಾಗ್ಯೂ, ವಿಟೊ ಫಾಸೆಲ್ಲಾ ಎಂಬ ಕಾಂಗ್ರೆಸ್‌ ಸದಸ್ಯನ ಪ್ರಯತ್ನಗಳ ಕಾರಣದಿಂದಾಗಿ U.S. ಪ್ರತಿನಿಧಿಗಳ ಸಭೆಯು ೨೦೦೨ರ ಜೂನ್‌ ೧೧ರಂದು ಹೇಳಿಕೆಯೊಂದನ್ನು ನೀಡಿ, ಮೆಯುಸ್ಸಿಯ "ದೂರವಾಣಿಯ ಆವಿಷ್ಕಾರದಲ್ಲಿನ ಕೆಲಸವು ಅಂಗೀಕರಿಸಲ್ಪಡಬೇಕು" ಎಂದು ತಿಳಿಸಿತು. ಇಷ್ಟಾಗಿಯೂ ಸಹ, ಇದು ಈಗಲೂ ವಿವಾದಾಸ್ಪದವಾಗಿರುವ ವಿವಾದಾಂಶವೊಂದಕ್ಕೆ ಇದು ಕೊನೆಹಾಡಲಿಲ್ಲ. ದೂರವಾಣಿಯ ಕುರಿತಾದ ಬೆಲ್‌ನ ಕೆಲಸವು ಮೆಯುಸ್ಸಿಯ ಆವಿಷ್ಕಾರಗಳಿಂದ ಪ್ರಭಾವಿತಗೊಂಡಿತ್ತು ಎಂಬ ಸಮರ್ಥನೆಗಳನ್ನು ಕೆಲವೊಂದು ಆಧುನಿಕ ವಿದ್ವಾಂಸರು ಒಪ್ಪುವುದಿಲ್ಲ.
ಬೆಲ್‌ ಸ್ವಾಮ್ಯದ ಹಕ್ಕುಪತ್ರದ ಮೌಲ್ಯವು ವಿಶ್ವದಾದ್ಯಂತ ಪರಿಗಣಿಸಲ್ಪಟ್ಟಿತು, ಮತ್ತು ಸ್ವಾಮ್ಯದ ಹಕ್ಕುಪತ್ರದ ಅರ್ಜಿಗಳನ್ನು ಬಹುಪಾಲು ಪ್ರಮುಖ ದೇಶಗಳಲ್ಲಿ ಸಲ್ಲಿಸಲಾಯಿತು. ಆದರೆ ಜರ್ಮನ್‌ ಸ್ವಾಮ್ಯದ ಹಕ್ಕುಪತ್ರ ಅರ್ಜಿಯನ್ನು ಬೆಲ್‌ ವಿಳಂಬಗೊಳಿಸಿದಾಗ, ವಿದ್ಯುತ್‌ ಉಪಕರಣಗಳಿಗೆ ಸಂಬಂಧಿಸಿದ ಸಂಸ್ಥೆಯಾದ ಸೀಮೆನ್ಸ್‌ & ಹಾಲ್ಸ್ಕೆ (S&H) ತನ್ನದೇ ಸ್ವಂತದ ಸ್ವಾಮ್ಯದ ಹಕ್ಕುಪತ್ರ ಅಡಿಯಲ್ಲಿ ಬೆಲ್‌ ದೂರವಾಣಿಗಳ ಒಂದು ಎದುರಾಳಿ ತಯಾರಕ ಕಂಪನಿಯನ್ನು ಹುಟ್ಟುಹಾಕುವಲ್ಲಿ ಯಶಸ್ವಿಯಾಯಿತು. ರಾಯಧನಗಳನ್ನು ಪಾವತಿಸುವ ಅಗತ್ಯವಿಲ್ಲದೆಯೇ ಬೆಲ್‌ ದೂರವಾಣಿಗೆ ಅತ್ಯಂತ ಸಮೀಪದ-ಹೋಲಿಕೆಯಿರುವ ನಕಲುಗಳನ್ನು ಸೀಮೆನ್ಸ್‌ ಕಂಪನಿಯು ತಯಾರಿಸಿತು. ಇತರ ದೇಶಗಳಲ್ಲಿನ ಒಪ್ಪಂದಗಳ ಒಂದು ಸರಣಿಯು ಒಂದು ಜಾಗತಿಕ ದೂರವಾಣಿ ಕಾರ್ಯಾಚರಣೆಯನ್ನು ಅಂತಿಮವಾಗಿ ಸಂಘಟಿಸಿತು. ಕಾನೂನು ಸಮರಗಳಿಂದಾಗಿ ನ್ಯಾಯಾಲಯದಲ್ಲಿ ನಿರಂತರವಾಗಿ ಕಾಣಿಸಿಕೊಳ್ಳಬೇಕಾದ ಅನಿವಾರ್ಯತೆಯಿಂದಾಗಿ ಬೆಲ್‌ನ ಮೇಲೆ ಹೇರಲ್ಪಟ್ಟ ಒತ್ತಡವು, ಅಂತಿಮವಾಗಿ ಕಂಪನಿಗೆ ಅವನು ರಾಜೀನಾಮೆ ನೀಡುವುದಕ್ಕೆ ಕಾರಣವಾಯಿತು.
ಪ್ರತಿಸ್ಪರ್ಧಿಗಳು
ಹೈಡ್ರೋಫಾಯಿಲ್‌‌‌‌ಗಳು
ನಂತರದ ಆವಿಷ್ಕಾರಗಳು
ಆರಂಭಿಕ ವರ್ಷಗಳು